Sohütarrek gaur ekingo diote maskaraden bideari — dantzan.eus\nHemen zaude: Hasiera › Hemeroteka › Sohütarrek gaur ekingo diote maskaraden bideari\nSohütarrek gaur ekingo diote maskaraden bideari\nHartza eta buhaminak berreskuratuko dituzte saioetan\nKabana handia, Pitxu, Jauna, Anderea, Buhame erregea, Pinke eta Gabaston pertsonaiek sohütarren aurpegia izango dute gaur eta apirila bitartean Zuberoan emango dituzten ikuskari guztietan. Horiekin batera, berriz, aspaldian ageri ez diren pertsonaiak berreskuratuko dituzte, hartza —jatorriz maskaradetako pertsonaia funtsezkoa da—, eta buhaminak edo buhame emakumeak, hain zuzen. 10:00etan hasiko dute festa sohütarrek barrikada hausteekin, eta 15:00etan ekingo diote emanaldiari.\nBerrogeita bost jokalarik hartuko dute parte aspaldian Sohütan izan ez den ikusgarrian, izan ere, hogeita hamalau urte dira azken maskarada herri horren esku egon zela. Ordea, pastoralak herrian elkarretaratzeko sortu duen ohiturari bide luzeagoa ematea erabaki zuten, eta maskarada antolatzeari ekin zioten. Ohikoa da pastoralak antolatzen dituen herriak ondoren maskaradari eustea, eta horixe gertatu da Sohütan ere. Jean-Louis Davantek idatzitako Xiberuko Makiak pastorala antzeztu zuten duela bi urte.\nMakien gorabeherekin amaitu eta berehala hasi ziren maskaradaren lehen urratsak ematen, 2001eko irailean. Pastoralerako egindako lan eskergari jarraituz lanari heldu zion Mixel Belhartzek, dantzariak eskolatzen eta musika doinuak apailatzen.\nEra berean, protagonisten inguruan dabilen gizarte baztertuaz, beltzeriaz, gauterez eta buhameen munduaz, Alain Gimon eta Battitta Berrogain arduratu dira. Protagonisten azalean, berriz, pastoraletan agertutakoak ikusi ahal izango dira.\nOhiturei jarraituz gaurko egunarekin herrian bertan denbora luzean egindako lana erakutsi, handik abiatu, eta Zuberoako txoko anitzetara helduko dira Pitxu eta bere lagunak. Inauteen giroa eskainiko dute apirilaren 13ra arte, azken saioa ere etxean emanez, Hoki auzunean. Tartean, Urdiñarbe, Ligi-Atherei, Mitikile, Maule, Gamere-Zhiga, Muskildi, Arrokiaga, Atharratze, Altzürükü, Larraine, Barkoxe, Idauze-Mendi eta Altzai bisitatuko dituzte.


Argiak itzalita ditu oraingoz - Tolosaldea - Tolosaldeko ataria\nArgiak itzalita ditu oraingoz\nJosu Artutxa Dorronsoro 2020-05-20 19:00\nEuskal Herriko 14 herritan ehunka saio eskaintzea aurreikusita zuen Gure Zirkuak. Ezohiko egoerak, ordea, atzera bota ditu plan guztiak; soluzio bila dabiltza, herritarrek aurten ere zirkoaz goza dezaten.\nIker Galartzak eta Joseba Usabiagak, artista gehiagorekin batera, 2018an hasi ziren Gure Zirkua proiektua Euskal Herriko herri eta hiriburuetan aurkezten. Orain arte, ehunka emanaldi eskaini dituzte; iazkoak ez zuen zerikusirik duela bi urtekoarekin, eta aurtengo saiorako ere eduki berriak sortzen eta egitura berritzen ari ziren. Martxoan ziren entseguekin hastekoak, eta maiatzaren 1ean, berriz, emanaldiekin. COVID-19aren pandemiak eragindako alarma egoerak, ordea, itzalita mantentzen ditu, oraingoz, zirkuko argiak.\nGalartzak, ordea, fokuak noizbait berriro pizteko esperantza du. «Une honetan, geldirik dago Gure Zirkua, eta galdera ikurrez bete da karpa. Zorionez, beste lan batzuk egiten ditugu bertako artistek, eta beraz, horri heltzen diogu orain». Beste ikuskizun askori bezala, itxarotea egokituko zaie. «Hala ere, futbola ikuslerik gabe hasten bada, ziur naiz zirkura ez dela inor sartuko», dio.\nEnpresa askotan, Aldi Baterako Enplegu Erregulazioak aplikatu zaizkie langileei. Gure Zirkuan, baina, bestelakoa da egoera. «Kontratu osagarri moduko bat izaten dute artistek, sei hilabeteko lanaldiarekin. Orain geldirik harrapatu gaituenez, ez dugu ABEE-rik aplikatu behar izan. Hori, baina, ez dakigu onerako edo txarrerako den».\nZirkua geldirik egon arren, gastuak ere badituzte. «Karparen asegurua edota kamioiaren IAT-a ordaindu behar dira. Genuen koltxoi ekonomiko txikiak, emanaldi berrirako inbertsio txikiak egitea ahalbidetzen zigun. Ez ginen entseatzen ari, baina dekorazioan pentsatzen, abestiak aukeratzen edota eduki berriak sortzen ari ginen. Hall bat ere erosia genuen. Hala ere, aurreko bi urteetan moldatu garen bezala moldatu beharko gara, kontuan izan behar baita, diru-sarrera bakarra, sarreren salmentan lortutakoa izaten dela».\nBALIARRAINEN ERE BAI\nDirudienez, aurten ezinezkoa izango zaie emanaldiak eskaintzea, ez behintzat orain arte ezagutu diren moduan. «Egoera hau gehiago luzatuz gero, komeriak etorriko dira» dio Galartzak. «Ohartzerako ekainean sartzera goaz, eta udara etorriko da gero; urduritzen hasiak izango gara».\nAurreikuspenen arabera, Euskal Herriko 14 herri bisitatuko zituen Gure Zirkuak, besteak beste, Errenteria, Elgoibar, Dima, Barakaldo, Agurain, Sakana bailara edota Iruñerri. Herri bakoitzean bi astez egotea zen asmoa. «Lizarran, Tafallan edota Tuteran egiteko asmoa ere bagenuen, baina agian datorren urterako utzi daitezke». Eskualdeari dagokionez, Baliarrainen ziren izatekoak. Gabonetan ere zerbait berezia egitea aurreikusita zuten, «iazko esperientzia oso ona eta arrakastatsua izan baitzen».\nErrenterian, gainera, dinamika desberdinak egin behar zituzten ikastetxeetako haurrekin. «Batetik, gure saioaren entsegu orokorrak egiteko leku bat behar genuenez, bi aste lehenago, karpa jarriko genuen bertan. Bestetik, goizetan, haurren bisitak jasoko genituen, zirkuko artistekin egoteko, bertako bizimodua ezagutzeko eta tailerretan aritzeko aukera eskainiz. Guztiok dakigu zeinen zoriontsua den haur bat itzulipurdika eta soken artean gora eta behera dabilenean».\nNEURRI HORIEKIN, ZENTZURIK EZ\nEgun, ezjakintasuna da nagusi zirkuko artisten buruetan. Galdera eta zalantza ugari dituzte. «Uztaila bitarteko saioak bertan behera geratu dira. Uztaileko lehen hamabostaldikoek ere zalantza handia sortzen dute. Hala ere, zintzoak izanda, harmailen %50a soilik bete badaiteke, Gure Zirkuak ez du zentzurik. 120 lagun sartuko genituzke, baina oso zaila izango litzake guztien segurtasuna bermatzea. Zirkua polita da bai, baina txikia ere bai».\nOndorioz, soluzio bila dabiltza artistak, besteak beste, ez dutelako ezer egin gabe geratzeko asmorik. «Kultur eskaintza txikiagoa izango da aurten. Aukera bat izan daiteke, leku finko bat topatu, 600 lagunentzako karpa handiagoa ekarri, eta 300 sartu ahal izatea. Behin hori jarrita, hainbat astetako egonaldia egitea litzake onena, udan ere zirkuaz gozatzeko aukera izan dezagun».\nBestelako alternatibak ere jarri izan dituzte mahai gainean. «Askok aipatu digute online bidez emanaldiak eskaintzearen ideia. Horrek, ordea, ez du zentzurik, zirkua tokian bertan, zuzenean bizi behar delako. Bestetik aire librean eskaintzearena ondo pentsatu eta baloratu izan dugu, baina noski, Euskal Herrian bizi gara. Edozein unetan sekulako zaparrada bota dezake, eta saioa bertan behera geratuz gero, komeriak izango genituzke».\nBien bitartean, elkarren arteko harremana mantentzen dute kide guztiek, egunero. «Batzuetan triste gaude, besteetan aieruka, edota positiboan pentsatzen. Bideoak ere partekatzen ditugu, zenbat hobetu dugun ikusteko. Bira gehiago atzeratuz gero, hobekuntzekin itzuliko gara».


ITSASOKO LAGUNAK Idioma Euskera | SUSAETA | Libri EurekaKids\nLibriEuskeraAnimaliakSusaetaItsasoko lagunak idioma euskera LibriBestsellersFavoredWhat's new Special discounts Per età 0 a 2 anni2 a 5 anni5 a 8 anni8 a 12 anni Per prezzo Meno di 20€Piú di 80€Tra 20€ e 50€Tra 50€ e 80€Tutti i prezzi Per marca Algar editorialAnaya infantil y juvenilesAnimallibresBeabaBeascoaCoco booksCombel editorialCruillaCuento de luzDestino infantil juvenilEdelvivesEdiciones bromeraEdiciones ekareEdiciones smEdicions baulaEditorial bambÚEditorial bruixolaEditorial bruÑoEditorial corimboEditorial juventudEditorial kokinosEditorial milrazonesEstrella polarEurekakidsFaktoria k de librosFisher priceFondo de cultura ecoKalandrakaLa galeraLa osa menorLeap frogLoguez edicionesLupita booksSkip hopSusaetaTakatukaTandem edicionsThule edicionesTiny loveTodolibroTrapella books Per attività CastellanoÁlbumes ilustradosAnimalesAventurasBebésCalendario y horasCiencias y naturalezaColores y formasCómicCostumbres y tradicionesCrecimiento y desarrolloCuentosCuerpo humanoDiccionarios y enciclopediasEscuela y profesionesEstaciones del añoEtapas de la vidaFábulas y mitosFamilia y amigosFantasíaHábitos y valoresHistoria y geografiaIdiomasJuegos y deportesLectura y escrituraLetras y númerosLiteratura infantilManualidades y cocinaMedios de transporteMúsica y cancionesNarrativaOtrosPoesíaPorquésRefranes y adivinanzasSaludSentimientosCatalàÀlbums il · lustratsAltresAnimalsAventuresCalendari i horesCòmicContesFamília i amicsFantasiaHàbits i valorsJocs i esportsLiteratura infantilLletres i nombresManualitats i cuinaMúsica i cançonsNarrativaSentimentsEuskeraAlbumak irudidunakAnimaliakBeseakBizitzako etapakFantasíaIpuinakNarratibaOhiturak eta balioakGallegoÁlbumes ilustradosCuentosFantasíaValenciàContesPoesia TOP!\nItsasoko lagunak idioma euskera\nDa 3 a 8 Anni Ref. 3701847003\nStock 7.95 € IVA inc.


Txikienak ere eragin dezake\nGizakien gorputzean badira ezagutzen ez diren dozenaka, ehunka, milaka mikroorganismo. Baita beste zenbait ere animaliaren gorputzetan. Horietako batzuk ez dira kaltegarriak giza espeziearen osasunarentzat; badira, ordea, patogenoak izan daitezkeen bakterio batzuk. Hau da, osasunean eragin negatiboa izan dezakete, eta, sarritan, gaixotasun zenbait sortzearen eragileak ere izaten dira. Horietako bat da Escherichia coli bakterioa. Eusko Jaurlaritzako Osasun Sailak bainua debekatu du euskal kostalde osoko hondartzetan uda honetan, aipaturiko bakterioa agertu dela eta. Horretarako, uraren kalitatearen ikerketak egiten dituzte.\nMiren Basaras mikrobiologoa eta irakaslea da Euskal Herriko Unibertsitatean, eta hark azaldu du E.Coli bakterioa «arrunta» dela: «Gizakiok digestio aparatuan, hesteetan, arazorik gabe daukagun mikroorganismo bat da, eta beste animalia batzuetan edota ingurumeneko zenbait txokotan ere egon daiteke». Hala ere, hark gaineratu du digestio aparatutik gorputzeko beste atal batera mugitzean «arazoak» sortzeko aukera dagoela. Adibidez, nabarmendu du gernu bidera joanez gero bertako infekzioak sor ditzakeela; batik bat, emakumezkoetan; edo biriketara iritsiz gero pneumonia ere eragin dezakeela. Hala ere, badaude gizakien osasunean kalteak eragiteko beste bide batzuk ere. Ura da horietako bat.\nMikrobiologoak jakinarazi duenez, posible da zenbait animaliak gorozkietan bakterioa kanporatzea, eta, ondorioz, ingurumenean egotea. Dena dela, nabarmendu du kasu horietan ez dela arriskurik egoten. Bestelakoa da egoera, ordea, E.Coli bakterioaren kantitate handiak leku jakin batean pilatzen direnean; esate baterako, ur handitan. Kontxi Onaindia Bizkaiko Ingurumen Saileko arduraduna da, eta hark azaldu du hondartzetan bakterioaren gaineko laginketak egiten direla: «Uda denboraldian itsasoko uraren kalitatearen gaineko azterketak egiten ditugu, eta, gorozki kutsadura dagoela identifikatuz gero, sarritan, E.Coli dagoela antzematen dugu». Uda honetan euskal kostaldeko zenbait hondartzatan debekatu dute bainua, Bizkaitik hasi eta Lapurdiraino. Besteak beste, Mutrikuko Saturraran (Gipuzkoa), Zumaiako Santiago (Gipuzkoa), Miarritzeko (Lapurdi) eta Eako (Bizkaia) hondartzetan debekatu dute bainua denboraldi batez udan.\nGorotz arrastoak, itsasora\nAnimalien gorotz arrastoak itsasoratzearen arrazoiak zenbait izan daitezke, baina, adituen esanetan, euri jasak izan ohi dira nabarmenenak. «Gehienetan, bakterioa kostaldean agertzean, eurite handiak gertatu direlako izaten da; izan ere, ur zikinak garbitzeko sistemak ez dira aski handiak hainbeste ur kantitate jasotzeko», azaldu du Onaindiak. Eta nabarmendu du, horrelako kasuetan, ur zikinen deposituak gainezka egin, eta zati handi bat araztatu gabe gelditzen dela, ibaietara isuriz. Ondorioz, erreketatik itsasorainoko bidea egin ohi du urak, animalien gorotz arrastoak harekin daramatzala.\nBeste batzuetan, aldiz, itsasaldiak ere izan ohi dira eragileetako batzuk. Ingurumen Saileko arduradunak azaldu duenez, marea biziak egonez gero, itsasoko ura mugitzen da, eta, ondorioz, kutsadura agertu daiteke. Esate baterako, Lekeitioko (Bizkaia) Isuntza hondartzan debekatuta egon da bainua asteon. «Isuntza hondartzako azken kasua berezi xamarra izan da, ez baitu eurite handirik egin; susmo orokortuena da itsasgorak izan zezakeela eragina bakterioaren agerpenean».\nHalako kasuetan, komeni izaten da uraren kalitatearen inguruko azterketak egitea. Hala egin ezean, Basarasek esan du gaixotasunak eragiteko arriskua dagoela: «Hondartza batean milioika bakterio pilatuz gero, eta, pertsona batek ur hori irensten badu, gorputzean dagoen E.Coli kantitatea handitzen da, eta horrek gaixotasunak eragin ditzake». Egoera hori saihesteko egiten dira laginketak udako denboraldian, ekainaren 1etik irailaren 21era, astero, bainatzea onartuta dagoen laku eta hondartzetan. Araban, Bizkaian eta Gipuzkoan Eusko Jaurlaritza arduratzen da azterketa horiek egiteaz.\nEz gaixotzeko, prebentzioa\n«Laginketa ugari egiten ditugu udan; horietan, uraren kalitatea ona dela ateraz gero, bainatzeko aukera dago; emaitza okerragoa bada, laginketa errepikatzen da», esan du Onaindiak. Eta nabarmendu du E.Coli bakterioaren edo beste mikroorganismo baten hazkunde handia antzemanez gero bainua debekatzen dela uraren kalitatea «ona» dela baieztatu arte. Halako kasuetan, eta gaur arte, bandera gorriarekin adierazi izan da debekua. Hala ere, sinbolo berri bat ezarri dute aurten, Europako Batasuneko legedietako batek jasotzen duen lez. Bandera zuri bat da, eta pertsona bat ageri da igeri egiten. Haren gainetik, berriz, debekuaren sinboloa dago ezarrita. Onaindiak azaldu du bi banderekin «argi» adierazten dela debekua ezarrita dagoela.\nBadira bi bide E.Coli bakterioak giza gorputzean gaixotasunak sortzeko aukera egon dadin: batetik, ura izan daiteke eragileetako bat; bestetik, elikagaiak. Basarasek esan du gaixotasunak «arruntak» izan ohi direla, baina batzuetan «zailtasunak» egon daitezkeela: «Gaixotasunik arruntena gastroenteritisa da; izan ere, hesteetan dugun bakterioen kopurua hazi egiten da». Hala ere, mikrobiologoak nabarmendu du sindrome bat ere sor dezakeela: Sindrome Hemolitiko Uremikoa.\nGiltzurrunetan eragin dezakeen gaixotasuna da aipaturiko sindromea. Hain zuzen ere, organo horiei kalte egiteko arriskua dago, eta, handik, odolaren bitartez, gorputz osora zabaldu daiteke gaitza. Horrek beste organo batzuei kalte egin, eta gaixotasun zenbait sortzeko arriskua areagotu dezake. Hala ere, bakterio motaren arabera kaltegarriagoa izan daiteke ala ez. «E.Coli mota desberdinak daude, eta batzuk beste batzuk baino okerragoak dira; hain zuzen ere, bakoitzak gorputzean dituen geneen arabera eragin bat edo beste izango du», azaldu du mikrobiologoak. Hala ere, Osasunaren Mundu Erakundearen arabera, %3 eta %5 arteko heriotza tasa du.\nIngurumen Saileko arduradunak prebentzioa izan du gogoan: «Bakterioaren arriskua egonez gero, ikasi behar dugu prebentiboak izaten eta ezarritako neurriei kasu egiten». Beraz, aholkatu du hondartza batean bainua debekatuta egonez gero, eta banderekin ongi seinalatuta baldin badago, hari kasu egiteko. Itsasoan har daitezkeen neurriak ez ezik, badira prebentziorako baliagarriak izan daitezkeen beste zenbait ere.\nBasarasek esan du, batetik, «beharrezkoa» dela jaten diren elikagaien gaineko kontrola egitea: «Posible da bakterioen transmisioa elikagaien bitartez gertatzea; batez ere, ur kutsatuarekin garbitzen bada». Eta hori ez gertatzeko zenbait aholku eman ditu. Esate baterako, esan du erdi gordinik jaten diren elikagaiak ondo garbitu behar direla, edota higiene pertsonala zaintzea ere beharrezkoa dela. «Hala ezean, errazagoa izango da mikroorganismoen transmisioa gertatzea», gaineratu du mikrobiologoak.\nHala eta guztiz ere, Onaindiak eta Basarasek argi dute zein den jarraitu beharreko bidea. Adituek, batetik, nabarmendu dute ez dagoela «alarmista» izan beharrik, bakterioa «arrunta» delako. Hala ere, aholkatu dute neurriei kasu egitea, eta esan dute beharrezkoa dela egoera zenbait kontrolatzea. «Hondartza batean bainua debekatuta egonez gero, ezin dugu pentsatu neurri hori gaizki hartuta dagoenik», esan du mikrobiologoak. Are, nabarmendu du pazientzia izan behar dela; izan ere, haren esanetan, hondartzetako kasuetan, debekuak egun gutxi batzuk irauten du.


Les gestes de sobriété énergétique - blog ENARGIA, le fournisseur local d'électricité 100% renouvelable au Pays basque\nNeurritasun ohidura errazak bainugelan!\nBainugelan denbora guti pasatzen dugu. Alta, gure bizitegietan energia gehien kontsumitzen duen bigarren lekua da, berokuntzaren ondotik.\nNeurritasun ohidura errazak sukaldean!\nSukaldean, jaki goxoak prestatzeko gelan, ohidura erraz eta eraginkorrak har daitezke. Irakurri gure aholkuak, aldi berean kontsumoa murriztu, erosotasuna mantendu eta ekonomiak egiteko!


ENGINE BONNET - Autovivo\nNew>Ferrari>458 ITALIA>ENGINE BONNET\nHome > New>Ferrari>458 ITALIA>ENGINE BONNET\n1 83825211 1 REAR LID € 1.893,17\n2 81429200 1 COMPL. RH ENGINE COMPARTMENT LID HINGE € 165,67\n2 81429300 1 COMPL. LH ENGINE COMPARTMENT LID HINGE € 165,67\n3 81429000 2 HINGE PIN € 7,87\n4 62825300 8 BUSHING € 19,45\n5 16160976 2 SNAP RING € 0,08\n6 16043734 8 SCREW € 2,26\n7 12642001 8 WASHER € 0,10\n8 82651700 1 LH ENGINE COMPARTMENT LID GRILLE € 231,84\n8 82651500 1 RH ENGINE COMPARTMENT LID GRILLE € 231,84\n9 12643727 20 SHIM € 0,14\n10 81913100 2 GAS STRUT € 57,32\n11 13025787 10 SCREW € 1,30\n12 10 WASHER -\n13 65939900 2 PIN € 2,75\n14 81429600 1 LOCK STRIKER € 252,92\n15 67161800 2 VIBRATION DAMPER € 22,84\n16 82807000 2 CENTRE BRACKET € 112,49\n17 82813700 1 UPPER LH BRACKET € 224,97\n17 82806900 1 UPPER RH BRACKET € 224,97\n18 13025787 8 SCREW € 1,30\n19 12637878 8 WASHER € 1,00\n12 12643778 10 WASHER € 1,00


Erreformak bidezko kaleratzea 20 egunera murriztu du eta zailtasunak dituzten enpresek lan hitzarmenak ez betetzeko aukera errazten du.\n- Bidegabeko kaleratzearen ondorioz jasotako kalte-ordaina lan egindako urte bakoitzeko 45 egunetik 33ra murriztu da kontratu mugagabeetan, eta gehienez 24 soldata jaso ahal izango dira (orain arte 42 ziren).\n- Lan egindako urte bakoitzeko 45 eguneko kalte-ordaina jasotzeko eskubidea duten lan-kontratu finkoko langileek kopuru hori mantenduko dute arau berria indarrean sartu arte, eta egun horretatik aurrera kalte-ordaina 33 egunekoa izango da. Epe bietarako muga 42 hilabetekoa izango da.\n- Lanera ez etortzea ez da langileen multzoarentzat ezarritakoarilotuta egongo, kaleratzea errazteko.\n- Arrazoi objektiboengatiko kontratu-amaiera (ekonomiko, antolatzeko,tekniko edo ekoizpeneko arrazoiak direla eta langileak kaleratu ahal izango dira lan egindako urte bakoitzeko 20 eguneko kalte-ordainarekin) egin ahal izango dute 9 hilabete jarraian galerak izan ostean.\n- Bideragarriak ez diren eta datozen urteetan bideragarriak ez direla izango aurreikusi daitezkeen sektore publikoko erakaundeak eta elkarteak arrazoi objektiboei heldu ahal izango diete langileen kopurua murrizteko.\n- Lan-erregulazioko txostenak egiteko admisnitrazioaren baimen beharra desagertuko da.\n- 100 langile baino gehiago kaleratzen dituzten epresek kanpoan lanpostua eman beharko diete horiei gutxienez sei hilabetez.\n-\t50 langile baino gutxiago dituzten enpresa txikiek eta ertainek lan kontratu berri mugagabe bat erabili ahal izango dute. 30 urtez azpiko lehen langile bat kontratatzeagatik 3.000 euro inguru deduzituko dituzte.\n- Langabearen kontratu berriko soldata eta jasotzen duen diru-laguntzaren % 25 bateragarriak izango dira.\n- Abenduaren 31tik aurrera ezin izango dira 24 hilabeteak gainditzen dituzten aldikako kontratuak lotu.\n- Kontratu mugagabe bakar batean bildu dira arrunta eta enplegu egonkorra bultzatzekoa, azken honetarako ezarritako baldintzak jasotzen dira.\n-\tFormakuntza eta ikasketa kontratu bat hartu ahal izateko gehienez 30 urte izan beharko dira langabezia tasa % 15era jaisten den arte.\n- Jarduera batean formakuntza aldia amaitu eta gero, langileak formakuntza eta ikasketa kontratuak erabili ahal izango ditu beste sektore batzuetan. Formakuntza enpresan bertan ere jaso ahal izango du lantegiak horretarako instalakuntzak edota irakasleak baditu.\n- 30 urtez azpiko gazteen kontratazio mugagabea sustatzen da 3.600 eurorekin, langabezian denbora asko daramatenek, berriz, 4.500 euro jasoko dituzte.\n- Langile guztiek, enpresak ordainduta, lanpostuarekin zerikusia duten 20 orduko formakuntza jasotzeko eskubidea izango dute urtean.\n- Langileak jaso duen formakuntza biltzen duen kontu bat sortuko da.\n- Epea bete duten hitzarmen kolektiboak gehienez bi urte luzatu ahalko dira, horrek ultraaktibitateari amaiera jarriko dio.\n-\tAkordiorik lortu ezean, gatazkako edozein aldek jo ahal izango du Hitzarmen Kolektiboetarako Aholku Batzorde Nazionalera edota erkidegoek horiek bideratzeko duten erakunde baliokidera, epaile bat izendatuko dute eta gehienez 25 eguneko epean ebatzi beharko du.\n-\tEnpresa hitzarmenek goi eremukoekikoen aurrean lehentasuna izango dute.\n-\tZailtasunak dituzten enpresek hitzarmena ez betetzeko aukera izango dute. Eragile sozialekin akordiorik ez badago, enpresak Hitzarmen Kolektiboetarako Aholku Batzorde Nazionalari nahitaezko bitartekaritza eskatzeko aukera izango du.\n- Langileen aldi baterako ezgaitasuna aztertzeko mutuekin elkarlana estutuko da.\n-\tLan Ikusk\nInformazio gehiago:Eitb: Lan-erreformaren gakoak


Google Chrome-ek interneteko web orri asko ‘Ez segurua’ bezala etiketatuko ditu - Innova\n16 azaroa, 2016 | Web orriak, SEO\nIrailean Google-ek bere blog sailean 2017 urtetik aurrera HTTPS segurtasun protokoloa erabiltzen ez zuten web orri batzuk «Ez segurua» (Not secure) bezala etiketatzen hasiko zala abixatu zuen (irakurri artikulu originala).\nAgian iadanik konturatu zara baina edozein motako datuak transmititzen dituen web orri guztiak (gehienbat online dendak, bankuak, e.a.) protokolo hau erabiltzen dute (edo erabili beharko lukete beintzat), baina orain Chrome-k oraindik eta urrutirago joan nahi du eta bere helburua denborarekin mota guztietako web orriek segurtasun protokolo hau erabiltzea da. Eta nola espero du hau lortzea? ba erabiltzen duten web orriei, «Ez Segurua» etiketa jarriz ondoan.\nOrain arte nahikoa iruditzen zitzaien ikusten genituen web orrien helbideen ezker aldean informaizio ikono neutro bat jartzea, baina honek eragin handirik ez duela izan ikusirik orain pauso bat gehiago ematea erabaki du eta lehena urtarrilak 2017an egingo du. Hil horretan, erabiltzaileentzako sarrera duten web orri guztiak (sare sozialak, foroak, online dendak, bankuak) eta HTTPS protokokoa erabiltzen ez duten web orri guztiek «Ez Segurua» textua izango dute beraien helbidearen ondoan. Hau da orain arte ikusten dugun informazioko ikono borobil horren ordez, ikono gorri eta iruki bat agertuko da alboan «Ez Segurua» textua duelarik gorriz.\nEta iadanik jakinarazi du denborarekin ohar gehiago aterako dituela arlo honetan, adibidez hurrengo pausoa erabiltzaileek «ezazagun» moduan nabegatzea erabakitzen dutenean, HTTPS protokoloa ez duten web orri guztiak «Ez seguru» bezala etiketatuko ditu. Google-k dioenez, denborarekin, HTTPS protokoloa erabiltzen ez duten web orri guztiak etiketatu nahi ditu «Ez seguru» bezala.\nUlergarria den bezala honek denborarekin web orri askori eragingo dio, zeren eta web orriak online denda edo erabiltzaileentzako sarrera orririk ez izan arren, ziurtasun protokoloa ez badute erabiltzen, Chrome nabegatzailean ibiltzen diren erabiltzaile guztiek beraien web orria ikustean «Ez segurua» textua ikusiko dute beti gainean, eta honek agian web orri horretan nabegatzen jarraitu edo ez galde araziko diete.\nZure web orriak online denda bat baldin badauka iadanik HTTPS protokoloa martxan izan beharko zenuke (ez bada horrela orain duzu aukera!) eta blog bat baldin baduzu, edo web orri arrunt bat baina zure bezero eta langileentzako sarrerarekin (erabiltze + pasahitzarekin) eta ez baduzu ikusi nahi «Ez segurua» textua zure web orriaren goikaldean, hurrengo urteko urtarrila arte duzu HTTPS protokola gehitzeko. Noski, hau ez da derrigorrezkoa, baina erabaki bat hartu beharko duzu, HTTP protokolo soila erabiltzen jarraitu eta zure web orria Chrome bidez ikusten duten bezero guztien aurren «Ez Segurua» textua utzi edo HTTPS segurtasun protokola aktibatu (SSL ziurtagiria alokatuz), eta bai, alokaturekin ordaindu esan nahi dugu.


Joseph Haydn - Wikipedia, entziklopedia askea.\nRohrau, 1732ko martxoaren 31\nViena, 1809ko maiatzaren 31 (77 urte)\nAnna Haydn (en)\nMichael Haydn (en)\nJohann Evangelist Haydn (en)\nPaul Wranitzky (en)\nFriedrich Kalkbrenner (en)\nMarianna Martines (en)\nFranciszek Lessel (en)\nAntonín Kraft (en)\nAntonín Vranický (en)\nJean-Baptiste Krumpholz (en)\nSigismund von Neukomm (en)\nmusikagilea, orkestra zuzendaria, musikologoa, piano-jotzailea eta musikaria\nSymphony No. 100 (en)\nSymphony No. 101 (en)\nFranz Joseph Haydn (Rohrau, Austria Beherea, 1732ko martxoaren 31 – Viena, 1809ko maiatzaren 31a), austriar musikagilea.\nSinfoniaren eta hari-kuartetoaren aitatzat hartzen dute, arlo horitan zinez emankorra izan baitzen. Opera ere landu izan zuen.\nGaztetatik musikarako dohain bereziak erakutsi zituen. 1740an Vienako katedraleko koruko kantari hasi zen, eta 1748 arte han jarraitu zuen. Ez zuen musika-heziketa berezirik inorengandik hartu: bere gisa ikasi zuen, Fux, Mattheson eta Carl Philipp Emanuel Bach musikarien obretatik. Lehen lanak Von Fürnberg baroiaren orkestra txikiarentzat idatzi zituen: divertimento-ak, nokturnoak, kuartetoak (1755). Lau urte geroago, Von Morzin kondearentzat lan egin zuen denbora labur batez, hark Bohemian zuen gazteluan.\n1761ean Esterhazy familiaren zerbitzura sartu zen. Horrek berebiziko eragina izan zuen, Nikolas printzearen koru zuzendari izan baitzen 1766-1790 bitartean. Hogeita bost urteotan Esterhazytarrek beren egoitzetan (Viena, Eisenstadt, Esterhaz gaztelua) emandako jai guztietako musika Haydnek egina zen. Halakoetan, orkestra txiki bikain baten buru zela, handik gutxira Europa osoan ezagun bihurtuko ziren operak, sinfoniak, sonatak eta kontzertuak aurkeztu zituen, eliz musikarekin batera. Heldutasun-aro hartakoak dira, besteak beste, Stabat Mater (1767), Agurrena deituriko sinfonia (1772) eta Missa Sancta Caecilia (1773).\nNikolas printzea hil zenean (1790), Ingalaterrara joan zen, urteetako deiei erantzunik. Londresen harrera beroa izanik, bi egonaldi egin zituen hiri hartan (1791-1792, 1794-1795). Bidaia horiek zirela eta, obra berriak ondu zituen, hala nola 102, 103 eta 104. Sinfoniak. Austriara itzulirik, berriro hartu zuen koru-zuzendari postua Nikolas II.a Esterhazyrekin. Azken aro horri dagozkio Kreazioa (Die Schöpfung, 1798) eta Urtaroak (Die Jahreszeiten, 1801) oratorioak.\nAzken sei mezak (1796-1802) eta sei kuartetoak (1797) ere guztiz aintzat hartuak dira. Vienan iraganiko azken urteak gaixotasunak eta gerrak ilundu zizkioten, musikagile gazteen ezagutzak eta adiskidetasunak apur bat gozatu bazioten ere. Napoleon Vienan sartu eta handik hiru astera hil zen, 1809ko maiatzaren 31n. Emankortasun harrigarriko musikagilea izan zen. Ahots-musikaren sailean: 36 lieder, Eskoziako eta Galesko kantuen bilduma, kantatak, oratorioak, 14 meza, Stabat Mater bat, bi Te Deum, 14 eskaintza, 4 motete eta beste hainbat obra. Musika instrumentalari dagokionez, berriz: pianorako 53 sonata, 77 kuarteto, tresna desberdinetarako 65 trio, sesteto bat, kinteto batzuk, eco bat 4 biolin eta bi biolontxelorako, harparako sonata bat, piano eta biolinerako 4 sonata, 125 sinfonia edo obertura, 7 martxa, 6 scherzo, pianorako 20 kontzertu eta hainbat tresnatarako 34 kontzertu. Musika dramatikoa: 24 opera edo singspiele (haietarik 13 italiar estilokoak) eta 22 aria. Tresnaz jotzeko musikagintzan gailendu zen nagusiki.\nBeethovenek eta Mozartek aitortu zuten Haydnen eragina (alderantziz ere, Mozarten obrek eragina izan zuten Haydnen azken aldiko zenbait lanetan). Zorroztasuna, oreka, argitasuna, dotorezia eta sosegua dira Haydnen musikaren ezaugarriak. Haydnen ekarpena erabakigarria izan zen sonata eta sinfonia klasikoaren behin betiko egitura finkatzeko. Ganbera-musikaren alorrean berak ezarri zuen hari-kuartetoaren egitura, gero Mozartek eta Beethovenek eredu formaltzat hartu zutena. Erlijiozko obretan ez dago dudarako edo hersturarako lekurik, eta fedearen sendotasuna modulazio samurrez zein indartsuz adierazten du. Azken barrokoaren garaikoa bazen ere, erromantizismoaren sentiberatasun-moldeak iragarri zituen bere obran.\nWikimedia Commonsen badira fitxategi gehiago, gai hau dutenak: Joseph Haydn\nGutenberg proiektua: 157\nOrriaren azken aldaketa: 29 abuztua 2021, 19:44.


El contenedor amarillo recicla el 22,1% en Bizkaia – Ekopol\nGorka Bueno2021-11-10T14:52:21+01:002021/11/10 |Artikuluak eta txostenak, Gorka Bueno, Hondakinak|\n2020an, Bizkaian 76.720 tona metal, egur eta plastikozko ontzi arinen hondakin sortu ziren. Hondakin horiek hori-koloreko edukiontzietan bildu behar ziren. Edukiontzi sare horrek, ordea, 21.443 tona baino ez zituen bildu, eta bakarrik 17 mila tona birziklatzera bideratu zituen. Horren arabera, hondakin horien birziklatze tasa %22,1 da, hori-koloreko edukiontzien bidez. Ontzi-hondakin gehienak nahastuta biltzen dira eta zabortegira bota edo erraustu egiten dira. Bizkaiko aurretratamendu mekaniko-biologikoko plantak eta Zabalgarbi erraustegiak mota horretako 55 mila tona baino gehiago jaso zituzten 2020an, eta beste 6.630 tona birziklatzera bideratzea baino ez zuten lortu. Sistema osoak edukiontzi horiari lotutako ontzi-hondakinen %30,7 baino ez zuen birziklatu. Ehuneko horiek 2020. urtea baino lehenerako Europar Batasunak eskatzen zuen %50eko birziklatze tasaren oso azpitik daude. Ehuneko horiek hondakinak kudeatzeko sistema honek gizarteari dakarkion porrot izugarria erakusten dute.


Muskizek enplegu plan berria abian jarri du, 24 lanpostu berri sortuz ~ Blog de Petronor\n11.12.20 Olaia Saralegi No hay comentarios\nMuskizko Udalak enplegu plan berria jarri du abian, Lanbiderekin lankidetzan. Herriko iraupen luzeko 24 langabetu kontratatu dira, 6 hilabetez, eta % 75eko lanaldian.\nPrograma honetarako Lanbidek 280.843,93€ inbertitu ditu eta Muskizko Udalak 49.131,99€. Gauzak horrela, parte hartu ahal izateko, autagai guztiak zerbitzu publikoko enplegu-eskatzaile gisa alta emanda egon dira. Lanbidek zerrenda bat osatu du izena eman duten eta laneratzeko zailtasun gehiago dituzten hautagaien artean, eta, ondoren, Forlan Toki Garapeneko Agentziak, Udaleko sail bakoitzeko arduradunekin batera, enplegu programarako egokienak iruditzen zaizkion hautagaiak aukeratu ditu.\nKontratatu diren pertsonek administrazio lanak, informatika lanak, mantentze lanak eta gizarte zerbitzuekin lotutako lanak egingo dituzte. Lanean hasteko data abenduaren 31a baino lehenago izatea erabaki da, eta gazte planaren kasuan (30 urtetik beherakoak) abenduaren 18aren aurretik.


Crane (Grus grus) in the wildlife reserve Gallocanta. Zaragoza. Spain, Foto de Stock, Imagen Derechos Protegidos Pic. J66-2483990 | agefotostock\nFoto de stock - Crane (Grus grus) in the wildlife reserve Gallocanta. Zaragoza. Spain.\nCódigo Foto: J66-2483990 Fotógrafo: Valentín Rodríguez Colección: agefotostock Licencia de uso: Derechos Protegidos Fecha de la toma: 2/10/2015 Disponibilidad en HI-RES: Hasta XL 50 MB A3 (3744 x 5616 px - 12.5" x 18.7" - 300 ppp)\n@ 0.016 --> Keywords launching task... @ 0.016 --> GetKeywords: Getting cache @ 0.064 --> GetKeywords: Request cached? True @ 0.086 --> Keywords task start waiting @ 0.147 --> GetKeywords: File obtained @ 0.147 --> GetKeywords: File to Json @ 0.148 --> GetKeywords: DocLastUpdate checked @ 0.148 --> GetKeywords: Cached item @ 0.149 --> GetKeywords: keywords ampliacion @ 0.149 --> Keywords task completed


Feromonak: usainen hizkuntza harrigarria - Elhuyar Aldizkaria\nHasiera » Erreportajeak » Feromonak: usainen hizkuntza harrigarria\n1996/04/01 106. zenbakia\nFeromonak: usainen hizkuntza harrigarria\nSarasua Aranberri, Asier\nAnimaliok, jaio orduko, komunikazio-seinale ezberdinen bidez harremanetan jartzen gara ingurunearekin eta beste animaliekin. Izaki bizidun guztiok mezuak igortzen ditugu eta aldi berean, etengabeko mezu-zaparrada jasotzen dugu ingurunetik, animaliengandik eta baita landare eta lurretik ere.\nInformazio-trukaketa horretan erabiltzen ditugun seinaleak ordea, mota askotakoak izan daitezke. Unearen, tokiaren, animaliaren eta bidali nahi den mezuaren arabera, seinale mota eta komunikazio-bide ezberdinak erabiltzen dira informazioa igorri eta jasotzeko. Sentimen-organo ezberdinak ipintzen ditugu lanean. Batzuetan entzumenaerabiltzen da komunikazio-bide bezala, beste batzuetan ukimena, askotan ikusmena; talde gehienetan, guretzat hori ulertzea zaila bada ere, usaimena da nagusi edo zehatzago esanda, seinale kimikoen bidezko komunikazioa.\nHartu-emanetarako bide horien artean erabilgarriena zein den edota bata bestea baino hobea edo garatuagoa denik ezin daiteke esan. Seinale-mota bakoitzak bere alde onak eta desabantailak ditu eta une bakoitzean, bata edo bestea erabiliko da komeni den moduan. Adibidez, ikusmenaren bidez segundo gutxitan informazio asko jaso daiteke, baina komunikazio-sistema horrek igorle eta hartzailearen arteko distantzia ez oso handian izatea eskatzen du eta, igorle eta hartzaileak mezua bidali eta jasotzeko ezkutalekuetatik irten behar dutenez, arriskutsua izan daiteke.\nHorretaz oharturik edo, espezie askok, hegazti gehienak esaterako, mezu akustikoak erabiltzen dituzte elkarren berri izateko, seinale horiek leku babestu batetik inongo beldurrik gabe bidal daitezke eta. Beste askotan berriz, mezuak ukimenaren bidez igortzen dira. Oso modu eraginkorra da distantzia txikitan eta batik bat sentimentuak edo nahiak adierazteko erabiltzen da. Hegaztiek beraien arteko maitasuna elkarri mokoka erakusten diote askotan; etxera heldu eta zakurrak aurpegia adurrez blai uzten digunean ere, bere mezua argia da. Baina ukimenaren bidezko komunikazioaren arazo edo mugak ere nabariak dira: igorle eta hartzailearen arteako tarteak oso txikia izan behar du eta mezu konplexu eta azkarrak bidaltzea ezinezkoa da.\nGizakiok gure artean komunikatzeko ikusmena eta entzumena erabiltzen ditugu nagusiki. Inguruan zer gertatzen ari den jakin nahi dugunean, plast!, begiak zabal-zabal jarri, belarriak tente ipini eta guztiaz jabetzen garela uste izaten dugu. Egia ordea, oso bestelakoa da eta ingurunean dabilen informazioaren zatirik handiena ez dugu hartzerik izaten.\nAre gehiago, guregan ikusmena eta entzumena oso garrantzitsuak direnez, sarritan ahaztu egiten dugu, edo pentsatze hutsa zaila egiten zaigu, bizidun gehienentzat mundua oso toki ezberdina dela, usai goxoz eta kiratsez betetako lekua, hain zuzen. Talde gehienetan animaliek ez dute keinurik edo soinurik erabiltzen elkarren berri izateko: usainez baliatzen dira. Mikroorganismo unizelularretatik hasi eta ugaztunetaraino, intsektu, zizare edota narrastietatik pasatuz, komunikazio kimikoa oso garrantzitsua da ia ia talde guztietan. Animaliek nahiak, beldurrak, egoera, adina, hierarkia soziala eta beste milaka eta milaka kontu gai kimikoen bitartez “esaten” dizkiote elkarri. Eguneroko bizitzaren zatirik txikiena ere, kimikagai usaindunek antolatzen eta arautzen dute.\nFeromonen mundu konplexua\nAnimaliek beren artean komunikatzeko erabiltzen dituzten kimikagai hauei Feromona deritzaie. Hitz horren jatorria grekoa da eta Pherein (lekuz aldatu) eta horman (kitzikatu) berbetatik dator, horixe baita feromonek egiten dutena. Animalia batek beste bati (edo batzuei) zerbait jakinarazteko jariatzen dituen kimikagaiak dira feromonak; hartzailera iristean, aldaketaren bat (fisiologian edo portaeran) sorrarazten duten substantziak.\nAntenak dira intsektuen usaimen-organoak. Horien bidez jasotzen dituzte espeziekideek feromonen bitartez bidalitako mezuak.\nBeren aniztasun, konplexutasun eta ugaritasuna harrigarria da. Maila molekularra aztertuz gero adibidez, esterrak, alkoholak, azidoak, hidrokarburoak edo beste hamaika mota aurkituko dugu feromonen artean. Neurriari dagokionez ere, era guztietakoak daude, txikiak (5 edo 6 karbonotakoak) edo luzeak (dozenaka karbonotakoak). Arinak edo astunak izan daitezke eta molekula bakarrez osatuak edota molekula ezberdinen nahasketaz. Batzuk oso egonkorrak dira, animaliek bere lurraldeak markatzeko erabiltzen dituztenak adibidez, beste batzuk ordea, oso ezegonkorrak eta bizi laburrekoak.\nZenbaitzuk hegazkorrak edota uretan solugarri diren bitartean, beste batzuk egonkorrak, pisutsuak eta disolbaezinak. Ikusten duzuen bezala, mezuaren, espeziearen eta unearen arabera, animaliak kimikagai zeharo ezberdinez balia daitezke elkarren artean harremanetan ipintzeko eta gai horien bitartez, ia-ia edozer adieraz dezakete. Gizakion arteko komunikazioa konplexua eta zoragarria dela onartu beharra dago, baina milioika inurritako kolonia zehaztasun osoz martxan mantentzen duten ehundaka feromonen mundua ere, harrigarri eta miresgarria dela ezin daiteke uka.\nAzken 20 urteotan, mila artikulutik gora kaleratu dira feromonen inguruan eta tarte berean, ehundaka feromona aurkitu, aztertu eta isolatu da. Ugaritasuna hain handia izanik, ezinezkoa da orrialde hauetan guztietan sakontzea; ez da hori gure helburua. Mundu konplexu bezain ezezagun horri gainbegiratu txikia egingo diogu, feromona-mota nagusiak ikusteko.\nUsainen bidez mintzatuz\nAnimalia batek beste bati zerbait jakinarazteko jariatzen dituen kimikagaiak dira feromonak; hartzailera iristean, aldaketaren bat sorrarazten duten substantziak.\nHasteko, feromonen arteko multzorik anitzenetarikora joko dugu, "biltze-feromonak" deritzon taldera, hain zuzen. Izenak berak dioskunez, espezie bereko kideak toki batean biltzera bultzatzen duten kimikagaiak dira. “Bilera” horretara arrazoi ezberdinak medio dei daiteke, hala nola, elikatzeko, bikotekidea aurkitzeko edota negua leku epel eta egoki baten denak elkarrekin igarotzeko asmoz. Inurri edo erleen moduan kolonietan bizi diren intsektuetan asko erabiltzen dira biltze-feromonak, baita beste animali talde askotan ere. Sugeak edo karraskari asko besteak beste, biltze-feromonek deituta dozenaka biltzen dira, gordeleku berean negua epelean igarotzeko.\n"Gonbidapen-feromonak" ere antzekoak dira. Animalia batek jateko edo erruteko toki egokia aurkitu duela esanez bidaltzen dituen deiak dira: “etorri, hemen denontzat dago eta”. Aurreko kasuan ez bezala ordea, animaliak mezua igorri den lekura bazkatzera edo errutera joaten dira soil-soilik. Ez dira inoiz bilera handiak izaten: eginbeharrekoak egin eta gero, alde egiten dute.\nZenbaitetan espeziekideak lehiakide latzak izan daitezke eta bildu ordez, uxatzea komeni da. Janaria urri denean edo arrei eme ugalkorrik aurkitzea zaila gertatzen zaienean esate baterako, animaliek ez dituzte lagunak erakartzeko usain goxoak ekoizten: kasu horietan, atzeraka botako dituzten feromona jasanezinak aireratzen dituzte. Feromona horiek langa-lana betetzen dute eta animaliek ez dute sekula muga usaintsu hori gainditzen. Horixe da "sakabanatze-feromonen" egitekoa: espeziekideak urrun mantentzea.\nTalde handitan bizi diren animalien kasuan, erle, inurri eta termitetan esate baterako, feromonak kolonia martxan jarri eta mantentzeaz arduratzen dira. Feromonarik gabeko erlategi edo inurritegi batean, trafiko-ikurrik gabeko herri batean baino nahasketa handiagoa sortuko litzateke.\nBeste multzo garrantzitsu bat "alarma-feromonena" da. Horien bidez ematen den mezua garbia eta azkarra izaten da: “Kontuz! Arriskua inguruan”. Animaliek beldurra edo arriskua somatzean jariatzen dituzte feromona horiek, espeziekideak ohartarazteko. Funtzio hori dela medio, oso arin eta hegazkorrak izaten dira. Horren adibide ederra erleen munduan aurkituko dugu. Erlategiaren atean erle zaindariak egon ohi dira, gehienetan lasai-lasai, langileen joan-etorriak begiratuz.\nKanpotarren bat erlategira sartzen saiatzen denean ostera, erabat aldatzen da bere portaera; jagole patxaratsua, arriskua somatu orduko, erlategira sartzen da ziztu bizian eta alarma-feromonak askatzen hasten da. Hegoak astinduz, erlategi osoan zehar zabaltzen du arrisku-mezua, segundo gutxiren buruan kide guztiak ohartaraziz. Animalia gutxi ausartuko da milaka erle eztena sartzeko prest dagoen erlategira inguratzera.\nBeste feromona garrantzitsu batzuk "onarpen-feromonak" dira. Gehienetan astunak dira eta kontaktu zuzenaz igortzen dira animalia batetik bestera. Taldeka bizi diren animalietan beti agertzen dira eta identifikazio-txartelen gisa jokatzen dute. Horien bidez animalia bakoitzak bere izena, adina, lanbidea, maila soziala eta beste hainbat ezaugarri adierazten ditu. Ehundaka adibide aipa litezke: lehoiak, otsoak, ardiak; kalean elkar usaituz ikusten ditugun txakurrak ere elkarri N.A.N.a erakusten ari zaio.\nEspezie gehienetan garrantzi handia duten arren, apartekoa da kolonia handitan bizi diren animalien artean. Erle, termita edota inurrien kasuan esaterako, kolonia martxan mantentzeko giltza dira eta antenen bidez beti elkarri usaina hartzen aritzen zaio, aldamenean dagoena nor den eta zer esaten duen jakiteko.\nInurri batek janaria aurkitzen duenean, feromona gidarien bidez markatzen du bidea eta horrela, kolonia osoari jakinarazten zaio nondik nora joan behar duen bazkaria aurkitzeko.\nFeromonen beste agerpen hurbila etxeko sukaldean ikusten dugu udaberriro, inurriak ilaran eta antenak mugituz guretzat ikustezina den bide bati jarraituz aurkitzen ditugunean. Inurriek "feromona gidarien" aztarnari jarraitzen diote. Kimikagai horiek himenopteroen (liztor, inurri eta erleak) eta isopteroen (termitak) taldeetan erabiltzen dira, munduan bizi diren milaka inurri-espezieek bereziki. Inurri batek janaria aurkitzen duenean, feromona gidarien bidez markatzen du bidea eta horrela, kolonia osoari jakinarazten dio nondik nora joan behar duen bazkaria aurkitzeko. Feromona horiek noski, sekretuak izan behar dute gainontzeko espezieek uler ez ditzaten, bestalde oso usaintsuak dira eta esate baterako, Atta texana espezieko inurri baten feromona miligramo bat nahikoa da espeziekideei 100.000 km-ko bidea adierazteko!\nInurri edo erleak bezala kolonietan bizi diren animalientzat arazo larria da hildakoekin zer egin erabakitzea. Hori ere, feromonen bidez konpondu dute inurriek. Harrigarria dirudien arren, inurriek hil eta gero feromona berezi bat jariatzen dute, "heriotz-feromona" deritzaiona, eta gainontzeko inurriek ezin hobe ulertzen dute mezua: “gorpua kanporatu egin behar da, inurritegian traban dago eta”. Oso mezu indartsua da eta feromona horren tanta txiki bat inurri bizi bati gainean botaz gero (erreginari berari ere), kanporatu egingo dute eta ez da berriro taldean onartua izango.\nLurralde baten jabetza adierazteko ere, feromonez baliatzen dira animaliak. Hartzek zuhaitzen enborretan lagatzen dute usaina eta antzera jokatzen dute otsoek, gepardoek edo beste hainbat animaliak. "Lurralde-feromonen" bidez, animalia bakoitzak bere lurraldea xedatzen du eta gainerakoei lurraldea norena den eta bertara sartu daitezkeen ala ez jakinarazten zaie.\nEta bukatzeko, ia animali talde guztietan nagusiki erabiltzen diren feromonak aztertuko ditugu: "sexu-feromonak", alegia. Jakina denez, animalien bizitzan bi iharduera nagusi daude: jatea (norbera bizirik irauteko) eta ondorengoak edukitzea (norberaren geneak transmititzeko eta espeziea bera iraunarazteko). Eta azken hori ez da batere erraza izaten, lehia handia baita. Horrexegatik, sexuarekin erlazionatuta dauden mezu ezberdin ugari sortu da naturan, nagusiki bikotekidea erakartzeko: ipurtargiaren berde distiratsua, kilkirren kantua, indioilarraren buztan koloretsua, etab.\nSexu-feromonen funtzioa ez da bikotekidea hurreraraztea bakarrik. Helburu ugari eta ezberdinak eduki ditzakete.\nEta animalia gehienetan perfumeak asmatu dira: feromona goxo eta erakargarriak. Animalia batek bikotekidea erakarri nahi duenean, kantu eta dantza deigarriak ez dira sarritan nahikoa izaten eta perfumeak erabiltzen dira. Feromona goxoenaren tantarik txikiena soinean edukiz gero, berehala etorriko dira ehundaka espeziekide sexua jotzeko irrikitan. Sexu-feromonen funtzioa, dena den, ez da bikotekidea hurreraraztea bakarrik. Helburu ugari eta ezberdinak eduki ditzakete. Batzuk bikotekidea erakartzeko soilik erabiltzen dira, baina beste asko berori kilikatu eta ernalketarako prest ipintzeko dira (afrodisiakoak); beste batzuetan emeak arrari horrelakorik egongo ez dela esateko (dagoeneko haurdun dagoelako adibidez, edo gogorik ez duelako) eta oro har animaliek sexuarekin zerikusia duen edozein informazio emateko erabiltzen dituzte feromonak: sexu-zikloaren zein unean dauden, ugalketarako gazteegiak diren, etab.\nHoriek guztiak komunikazio kimikoaren mundu korapilotsu eta harrigarrian aurki daitezkeen milaka feromonetatik batzuk besterik ez dira. Ehundaka gehiago ezagutzen dira eta ziurraski datozen urteotan beste hainbeste aurkituko dira. Nolanahi ere, adibide hauek nahikoak dira feromonen munduaren konplexutasuna eta aberastasuna ikusteko batetik eta bestetik, guri horrelakorik sinestea zaila gertatu arren, animalien artean komunikazio kimikoa hedatuen dagoen sistema dela egiaztatzeko. Bestela esanda, bizudun-espezie gehienek munduari buruz duten irudia eta guk eduki dezakeguna erabat desberdinak direla ikusteko.\nEta gizakiok, zer?\nAnimali espezie guztien artean feromonak hain hedatuta daudela ikusirik, zer esan dezakegu gizakioi buruz? Ba ote dute feromonek eraginik gugan? Eta oharkabean, gure sudurrera iristen zaizkigun usainek ba ote dute eraginik gure fisiologian edo jokabidean? Telebistako iragarkiei jaramonik egin behar badiegu behintzat, baietz esan beharko genuke. Edozein perfume erabilita, sexu-feromonarik eraginkorrena lortuko dugu eta nahi adina emakume edo gizon gureganatzeko gauza izango garela dirudi. Eta ez hori bakarrik! usain goxo horiez baliaturik, hierarkia-feromonak edo onarpen-feromonak ere martxan jartzen ditugu eta arrakasta, dirua eta boterea ere gure esku izango ditugu.\nAnimali espezie guztien artean feromonak hain hedatuta daudela ikusirik, zer esan dezakegu gizakioi buruz? Ba ote dute feromonek eraginik gugan? Eta oharkabean, gure sudurrera iristen zaizkigun usainek ba ote dute eraginik gure fisiologian edo jokabidean?\nGenionez, iragarkiek eman ohi duten mezua da hori, baina egia guztiz bestelakoa da; izan ere, gizakiongan feromonek duten eraginaz oso gutxi dakigu oraindik. Eboluzioan zehar, ikusmena eta entzumena garatu ditu nagusiki gizakiak eta horrek usaimenaren galera ekarri du; gaur-gaurkoz, animalia gehienen %1-a nekez ezagutuko dugu usaimenaren bidez. Hala ere, iharduerarik primitiboenetarako, sexu-arloan batez ere, eboluzioan zehar galdutako gaitasun horren aztarnarik aurki dezakegu oraindik. Horren adibidetzat emakumeen hileroko zikloa da. Zenbait ikerketek baieztatu dutenez, elkarrekin bizi diren emakumeen artean, hilerokoa maiz batera, sinkronizatuta etortzen zaie; horren arrazoia galtzarbeetan ditugun guruin txikietan datza, guruin apokrinoetan. Guruin horiek, hilerokoa sinkronizatzen duten feromonak jariatzen omen dituzte izerdiarekin batera.\nBestalde, perfumeen eta desioen arteko lotura gizakia sortu orduko hasi zen lantzen. Feromonen berri izan baino askoz lehenago, Asiako eta Europako kultura gehienetan oreinen sexu-feromona erabiltzen zuten perfumeak egiteko, musketa izenekoa, hain zuzen. Musketaren usaina oso gogorra eta ezatsegina bada ere, makina bat kulturatan erabili dela jakitea harrigarria da benetan. Kasualitate hutsa da ala uste baino eragin handiagoa dute usainek gugan? Horrela dela onartzen badugu eta usain batzuek gugan eragin zuzena dutela ikusirik, gizaldietan perfumegileek bilatu duten perfume ezin hobe eta zoragarri hori lortzea posible izango al da? Aurkituko al da inoiz gizakion sexu feromona? Hain usaimen laburrekoak izanda nahikoa zaila iruditzen zaidan arren, badaezpada erne ibiltzeak merezi du.


Moeris - Wikipedia, entziklopedia askea.\nKoordenatuak: 29° 27′ 13″ N, 30° 34′ 51″ E / 29.45361°N,30.58083°E / 29.45361; 30.58083\nMoeris lakuaren marrazkia. XIX. mendeko grabatua\nMoeris edo Meris (antzinako grezieraz: Μοἵρις) antzinako idazle greziarrek Egiptoko gaur egungo El Fayum eskualdeko laku bati emandako izena da, laku honen urak, K. a. XIX. mendean erregulatu zirelarik, Egiptoko Inperio Ertaineko XIX. dinastiako faraoi izan zen Amenemhat III.aren erregealdian. Gaur egun, ur gazizko laku bat da, txikiagoa, Birket Qarun deitua.\nAntzinako egiptoarrek emandako izena mer-uer zen, "laku handia. Beste izen batzuk ere jaso zituen. Honako hauek, adibidez: "Osirisen lakua", "laku garbia" edo "Lakua". Herodotok, nork K. a. V. mendean bisitatu zuen, Meris deitu zuen. Gaur egungo eskualdearen izenak, El Fayum izenak, alegia, "Itsasoa" esan nahi du, antzinako izenak gogoraraziz.\nEskualdean, jendea jada historiaurrean bizi zen arren, Inperio Ertainean kolonizatu zen eskualde hau sistematikoki, lurreko eremurik emankorrenetako bat bihurtuz, Egiptoko XII. dinastiaren garaian, eremu ereingarri erraldoi bat sortzea ahalbidetu zuten bideratze lanak hasi zirenean.\nLakuaren ingurua, lur zingiratsuz osatua zegoen, eta nekazaritza lur bihurtzeko, drainatu eta Niloren emaria erregulatu behar izan zen, eta hori izan zen Amenemhat III.a faraoiaren teknikoen lorpen handia, antzinateko mundu osoa harriturik utzi zuen kanal sare erraldoi bat egin zutenak. Herodotok honela deskribatzen du:\n« Labirintoa hain lan handi eta aberatsa izan arren, are miresmen gehiago pizten du Meris deitzen duten aintzirak, labirintoa, laku honetatik gertu eraiki zelarik. Aintzirak, 3.000 estadioko zirkunferentzia du, hirurogei schenoren baliokidea den neurria, Egiptoko kostaldeak duen neurri bera, Iparraldetik Hegoaldera doa, eta, punturik sakonenean 50 orgiako sakonera du. Bere kabuz, eskuz egina eta artifiziala dela adierazten du. »\n« Eskualde osoan, lurra hain idorra eta ur gabekoa izaki, ura, ezin da aintziran bertan jaio, baizik eta bertara, Niloko kanal batetatik ekarria izan dela, eta, hain zuzen ere, ibaitik aintzirara igarotzen da sei hilabetez, denbora horretan, arrantzak, altxor publikoari egunero hogei mina ematen dizkiolarik, eta aintziratik irtetzen da beste sei hilabeteetan, altxor publikoari berari, egunero, zilarrezko talentu bateko mozkina ematen diolarik. »\nAmenemhat III.ak, lakutik gertu, eraikin multzo handi bat eta nekropoli handi bat ere eraiki zituen, Dahshurren zegoena bertan behera utziz. Herodotok, tokia bisitatu zuena, "Labirintoa" deitu zuen, multzoaren handitasuna eta konplexutasunagatik. Ondorengo egiptoarrek, bere oroitzapena ohoratzeko, jainkoa bailitzan gurtu zuten Antzinako Egiptoren historia amaitu zen arte.\nHawarako piramidearen eta Labirintoaren hondakinak\n« Errege izanez, beraz, halako batasunarekin, monumentu bat guztien izenean uztea erabaki zuten, eta asmo honekin eraiki zuten labirintoa, Meris lakua baino haratuago, Krokodiloena deritzon hirirantz. Neure kabuz ikusi nahi izan nuen, eta esaten eta aldarrikatzen dena baino askoz handiagoa iruditu zitzaidan. Ausartuko naiz esaten, greziarren harresi, gotorleku eta beste eraikin batzuk zeharkatzen dituen edonork, euren handitasunaz harrotzen direnak, ez duela aurkituko bakar bat bera ere guzti horien artean, labirintoak baino lan eta diru gutxiago behar izan ez duenik. »\nZoritxarrez, tokiko hezetasun handiak eta gizakiaren suntsipenak, Amenemhatek eraikitako piramidearen hondarrak baino ez zituen utzi, baina ez zen ia ezertxo ere geratu, Herodoto horrenbeste harritu zuen Labirintoaz.\nMultimedia: Lake Moeris\nAntzinako Egiptoko geografia\nOrriaren azken aldaketa: 17 martxoa 2020, 15:16.


ESTALDURAK GURE PRODUKTUAK APLIKATZEN\nLodiera ahuleko eta aluminioaren gris koloreko estaldura da Geomet 321 delakoa, eta altzairuzko, burdinurtuzko eta beste burdina-metal batzuetako piezak korrosiotik babesteko balio du. Masaren lubrifikazioa da Geomet 500arekin duen alde bakarra.\nZinkezko eta aluminiozko xaflatxoak ditu, matrize inorganiko baten barruan; PTFE ehuneko bat ere badu.\nGeomet estaldura aplikatzeak ez du hidrogeno bidezko hauskortasunik sortzen. Dispertsio urtsuak hotzetako edo ihinztadura bidezko murgiltze-teknika ez-hauskorren arabera aplikatuz lortzen da.\nLodiera ahuleko eta aluminioaren gris koloreko estaldura ez-elektrolitikoa da Dacromet 320 izenekoa, eta altzairuzko, burdinurtuzko eta beste burdina-metal batzuetako piezak korrosiotik babesteko balio du.\nZinkezko eta aluminiozko xaflatxoak ditu, kromo oxidozko matrize baten barruan. Dacromet 500 estaldurak ere lubrifikatzailea du integratuta.\nProzesu horren bidez, burdinazko eta altzairuzko produktuei zinkezko estaldura ematen zaie, zink-bainuan murgilduta. Produktuei korrosioaren aurkako babes sendoa ematea da estaldura horren helburua. Estalitako produktuei nolabaiteko lodiera (35 eta 45 µ bitartekoa) ematen dienez, eremu batzuk errepasatu egin behar izaten dira batzuetan, hariztatutakoak batez ere.\nPieza metaliko bati zink-bainua ematean datza. Oxidaziotik eta korrosiotik babesteko egiten da hori, eta itxura bera ere hobetu egiten da. Zinkeztapena lortzeko, prozesu elektrolitiko edo mekanikoak erabil daitezke. CrVIrik gabe hornitu ohi da, hau da, KROMO HEXABALENTErik gabe, eta zilar-kolore distiratsuz. Dena den, beste akabera batzuk ere eman daitezke.\nBurdinazko objektuak disoluzio alkalino-oxidatzaile irakin batean murgiltzean datza.\nIlunketa beltzaren bidez, geruza beltz ilunak sortzen dira burdinazko materialetan.\nGardolube L 6257\nDelta-Protekt (VP) KL 100\nTelleria kalea 9\nEspainia (mapa ikusi)\nTelefonoa: (+34) 943 76 98 23\nIzena eman. Izenik eman ez baduzu, gure produktuak eta neurriak ikus ditzakezu baina ez duzu ez preziorik ez erabilgarritasunik ikusiko.\nEmateko kantitate txikiena =\nNeurriko kutxatila bat\nGutxiengo eskaera 50€*\n700€*tik gora porte kostuak ordainduta\nIrakurri gainerako baldintzak hemen sakatuz*


Pop Rock kategoria - Bilbao Gazte\nPop Rock kategoria\nXixonetik datorren laukote honek pop-rock goxoa egiten dute, formulairratietan entzuten denaren modukoa. Bere kantetan, gitarrak nagusi dira, AEBetako musikaren ukituekin eta ondo landutako hitzekin. Melodiez eta lelo gogoraerrazez jositako kantekin. Horietan, nabaria da zenbait artistaren eragina, esate baterako: M-Clan, Quique González edo Dylan.\nFru Katinka 2017an eratutako Valentziako bikotea dira. Haien proposamenean zenbait estilo garaikide nahastuta agertzen dira, besteak beste, popa eta technoa, kanta beretan abangoardiako elementuekin aldaki klasikoak bat eginda. Bjork, autotune eta Hip Hop doinuak batuta, edizio honetako proposamen bitxi eta esperimentalenetakoan.\nDuela gutxi Vitoria-Gasteizen sortutako laukotea da. Mutiko hauek posthardcore doinuak amorruz egiten dituzte, istorioak kontatzeko eta gizakion izaeraren alderdirik ilunena salatzeko baliatuta. Euskal Autonomia Erkidegoa beti izan da eskola ona horrelako soinuak sortzeko (Dut, Lisab”?). Beraz, ildo berari jarraitzen diotela ikustea albiste ona dugu. Bilborockeko agertokian izango dute Bizkaiko hiriko estreinaldia. Seguraski, show honetan, buruak astinduko dituzte ikusleek.\nHyedra Alderdi instrumental eta atmosferikoa Donostiako Hyedra taldeak eskainiko du aurten. Post Rock delakoaren eta, oro har, underground doinuen barruko mila gudatan ibilitakoak dira eta disko ederra atera dute, paisajei lotutako soinuek dakarten onenarekin. Boskote gazte honek ez du abeslaririk aurkeztuko eta erronka hori arrakastaz gaindituko dutelakoan gaude.\nAhots horiek ez dira beharrezkoak Killerkume izeneko Bilboko bikotearen proposamenean. Huts egitearen beldur barik, kategoriako emanaldi arriskatuena dute, hamar minututik gorako konposizio luzeen konplexutasun eta zehazgabetasunarengatik. Bateriaren eta gitarraren arteko zarata anarkiko baina modu bikainean antolatua. Euren soinua entzuten ohi denetik kanpo dago.\nGanorabako soinu basatia Vigoko gazte hauen eskutik. Euren adinerako, ibilbide luzea eginda dute. Haien kantak Kaliforniako hondartzetan eginda daudela ematen du, saplasteko gisa definitzen duten haien jarrera bestelakoa bada ere. Etiketa bakarra ematea ez litzateke bidezkoa, baina Fidlar edo The Orwells bezalakoen jarraitzaileak direla aitortzen dute. Horrek haiengandik espero genezakeenari buruzko zantzuak eskaini behar dizkigu.\nLondresko kaleetan sortu zen Lady Banana izeneko andrazko power bikotea, 2015ean. Ingalaterrako hiriburuko kale, etorbide eta hainbat lokaletan lehenengo emanaldiak eskaini zituzten eta arnasa hartzeko betarik uzten ez duten proposamen gogorra garatzen ibili dira. Haien ekarpenean, rock gitarrazalea erritmo biziekin, kalitatezko riffekin eta jarrera sendoarekin batuta agertzen dira. Eta hori guzti hori agertokiaren gainean kide birekin baino ez, zertarako gehiago?\nValentziako bost gazte ditugu Laverge izenaren atzean, rock alternatiboaren adar sendoen eta biziena jorratzeko. Ezinbestean Queens of Stone Age musika-taldea gogoan izango dugu haien gitarra-jokoetan edo Truckfighters musika-taldearen desert rock soinua. Haien lehenengo LP diskoa 2017ko udazkenean argitaratu zuten eta prentsa espezializatuaren kritika bikainak jaso ditu. Denak ados agertu dira zuzeneko emanaldien goraipamenean. Hori dela eta, adi ibiliko gara Bilborockeko agertokian azalduko direnea\n%50 rocka eta %50 musika elektronikoa dira Los Invaders taldeko soinuaren osagaiak. Valentziatik etorriko zaizkigu, haiek Saturnotik heldu direla ziurtatu arren, ingelesez abestutako haien ?etorkizuneko rockean? Seatle hiriko grunge eszenaren taldeetatik eta Prodigy taldearen alderdi parrandazaleenetik elikatzen dira euren doinuak sortzeko. Pop eta indie doinu komertzialenetik ahal den beste urruntzeko asmoa dute, baxu ilunen eta soinu sintetikoen bidez, dantzarako oinarri sendoarekin batera.\nMama Killa Bordeletik datozen bi gazte musikari dira, 1990eko rockaren ukituekin, musika elektronikoaz eta psicodeliaz baliatzen dira haien kantak konposatzeko. 2018an haien estreinaldia izan dute lehendabizikoz Bilbon aurkeztuko duten diskoaren bidez. Haien zuzeneko emanaldian aparteko indarra eta kemena eskainiko dute haien proposamena azaltzeko, soilik gitarra batez eta bateria batez lagunduta.\nSurf soinuak, glam ukituak eta garage jarrera maite dituzten lau gazte dira. Haien kantetan soinu berriak bilatzen dituzte, sintetizagailuetan eta iragazkiez jositako melodietan murgilduta. Haien gitarren kolore txinpartatsuekin eta haien frontman-aren ahotsak adierazitako ametsetako poparen bidez, Tame Impala taldearen moduko trip atmosfera sortzen dute, lehenengoz entzuten duzunetik maiteminduta utziko zaituena.\nGazteak, teknikoak, birtuosoak eta irrikaz beteak dira Purple Vellocet taldearen kideak. Bilboko musika-talde honek 1960ko eta 1970eko rock psikodelikoa egiten duela aitortzen digu eta post rock-eko benetako emaitza ona lortzen du. Honetan, musika-tresnak nagusi dira eta ez dauka ahotsik. Homogeneotasunetik urrun, haien abestietan zenbait geruza gehitzen dabiltza, erritmo-aldaketa ugarirekin edo saxofoiaz egindako moldaketekin.\nZalantza barik, Iberiako indie doinuen seasketako batetik helduko zaizkigu: Granada. Lau musikariz osatuta dago eta, RYM siglen bidez, musika arloko kezkei erantzuna ematen diete. Haien kantak sailkapen errazetatik urrun daude. Zinematografiaren alderdiak eta post punk minimalista eta misteriotsuena gogora ekartzen duten pasarte instrumental luzeetan eroso dabil musika-talde hau. Soinu pertsonala lortzeko asmoz egindako erronka irmoa da, zenbait giro eta garapenetan oinarrituta.\nBordeletik ere helduko zaizkigu Wizard deituriko hirukote honen doinu biziak. Hainbat iturri dauzkate, baina, batez ere, erritmo irregularrenak dituzten musika-taldeetan kokatu genitzake, esate baterako, The Mars Voltak edo Omar Rodriguezek aldi berean burututako proiektuetako edozein. Math rock, 1990eko emoa, Wizarden minutu erdi bakoitzak aparteko mundua ekartzen dizu belarrietara. Bertigoa eragiten duten erritmoak, konpas erregularrekin konforme ez dauden gitarra zoroen gainean.\nYawners madrildar oso gazte biren proiektua da, 1990eko power pop soinuan oinarrituta. Batera, gitarra eta egitura ez oso konplexuak, baina eraginkorrak eta erraz maitemintzeko modukoak. Espainiako eta Europako herrialde askoren kritikaren eta entzuleen atxikimendua jaso dute etengabe diskoak sortzeko erabiltzen duten formula magikoari esker. Ikusleak dantzan jarriko dituzte, seguru.\nYo, Gerard taldearen abestiak ahots erakargarri batez eta piano klasikoaz josten dira. Bilboko indie pop eszenaren proiektu berrienetakoa da. Haien abestietan gomutez, bizipenez eta Bilbori buruz ere berba egiten digute, hain zuzen, bertako eszenaren aspaldiko kide hauek musikari gisa hazten ikusi dituen hiria. Izan ere, haien kantak onerako hunkitzen duten doinuez estalita daude.